ར་གྱུར་ཅིང་། རིམ་གྱིས་
དེའི་བསྟན་པ་ཉམས་ནས་སྙིགས་མའི་དུས་ལ་བབ་པ་ན། བྱང་ཆུབ་སེམས་དཔའ་བདུན་
སྟོང་རྒྱལ་པོའི་ཕོ་བྲང་འཁོར་ནས་བསྐྲད་དེ། དེ་དག་ཀྱང་གང་ན་སྐྱེ་བོའི་རྒྱུན་ལུགས་མེད་པ།
དཔག་བསམ་གྱི་ཤིང་དང་འདྲ་བའི་ཤིང་སྣ་ཚོགས་ཡོད་པ། ས་གཞི་ལ་གཟུགས་དང་ཁ་
དོག་དུ་མ་ཅན་གྱི་ས་བོན་དང་། མྱུ་གུ་དང་། མེ་ཏོག་དང་། སྙེ་མ་དང༌། འབྲས་བུའི་ཚོགས་
དུ་མ་དང་ལྡན་པ། མཆོག་ཏུ་མཛེས་པའི་བྲག་དང་། རྡོ་བ་མཐོ་ཞིང་ཡངས་པ་ལ་གསེར་གྱི་
མེ་ཏོག་གིས་བརྒྱན་པ། རིགས་སྔགས་འཆང་གི་སྐྱེས་བུ་དང༌། དྲི་ཟ་དང༌། དྲང་སྲོང་དང༌།
མིའམ་ཅི་དག་བྱད་གཟུགས་དང་། ཁ་དོག་ཆེ་ཞིང་བཟང་བ་རྣམ་པ་སྣ་ཚོགས་རབ་ཏུ་མང་
200

ཆོས་ཀྱི་རྗེ་དཔལ་ལྡན་སྒམ་པོ་པ་ཆེན་པོའི་རྣམ་པར་ཐར་པ་ཀུན་ཁྱབ་སྙན་པའི་བ་དན།
པོ་གནས་པ། སངས་རྒྱས་མང་པོ་བཞུགས་པའི་དགའ་ཚལ་དང་འདྲ་བ། རྣལ་འབྱོར་དང་
རྗེས་སུ་མཐུན་པའི་ནགས་ཚལ་དམ་པ་ཀུན་ཏུ་བཟང་པོ་ཞེས་བྱ་བར། ཆོས་སྨྲ་བ་བྱང་ཆུབ་
སེམས་དཔའ་མེ་ཏོག་ཟླ་མཛེས་ཞེས་བྱ་བ་དང་ལྷན་ཅིག་གནས་ཏེ། སེམས་ཅན་ཁྲག་ཁྲིག་
ཕྲག་བརྒྱ་སྟོང་དགུ་བཅུ་རྩ་དགུ་སངས་རྒྱས་ཀྱི་ཆོས་ལས་ཕྱིར་མི་ལྡོག་པར་བཀོད། སེམས་
ཅན་དཔག་ཏུ་མེད་པ་བླ་ན་མེད་པའི་བྱང་ཆུབ་ལས་ཕྱིར་མི་ལྡོག་པར་བཀོད་དོ། །དེའི་ཚེ་
ཡུལ་ཁམས་དེར་རྒྱལ་པོ་དཔའ་བས་བྱིན་ཞེས་བྱ་བ་བཙུན་མོ་བརྒྱད་ཁྲི་བཞི་སྟོང་། བུ་སྟོང༌།
བུ་མོ་ལྔ་བརྒྱ་དང་བཅས་པ་བྱུང་སྟེ། དེའི་ཕོ་བྲང་རིན་ཆེན་ལྡན་ཞེས་བྱ་བ། ཡངས་ཤིང་རྒྱ་
ཆེ་བ་མཛེས་པ་ལྟ་ན་སྡུག་པ། ལྷའི་གནས་བཞིན་དུ་སྣང་བ། སེམས་ཅན་གྲངས་མེད་
དཔག་ཏུ་མེད་པའི་གནས་སུ་གྱུར་པ་ཡོད་དོ། །
ཆོས་སྨྲ་བ་མེ་ཏོག་ཟླ་མཛེས་དེ་ཡང་གཅིག་པུར་དབེན་པར་ཏིང་ངེ་འཛིན་ལ་གནས་
པ་ན། ལྷའི་ཚིག་རྣམ་པར་དག་པ་དགེ་བའི་ཁ་བ་མང་དུ་བསྐྱེད་པའི་སེམས་དཔའ་ཁྲག་
ཁྲིག་མང་པོ་དུས་ཀྱི་ཞིང་སྣ་ཚོགས་ནས་དེར་སྐྱེས་ཏེ། དེ་དག་ཆོས་སྨྲ་བ་ལས་ཆོས་ཀྱི་རྣམ་
གྲངས་ཉན་པ་རྙེད་ན་ནི་བླ་ན་མེད་པའི་བྱང་ཆུབ་ལས་ཕྱིར་མི་ལྡོག་ཅིང༌། མ་རྙེད་ན་ལྡོག་
པར་མཐོང་ནས། དེ་ཏིང་ངེ་འཛིན་ལས་ལངས་ཏེ། བྱང་ཆུབ་སེམས་དཔའི་ཚོགས་རྣམས་
ལ་བོས་ནས། ཁོ་བོ་ནི་གྲོང་དང་གྲོང་ཁྱེར་དང་། གྲོང་བརྡལ་དང་། ལྗོངས་དང༌། རྒྱལ་པོའི་
ངནས། དངང་འཛིན་ལས་ལ
ཕོ་བྲང་འཁོར་དུ་སེམས་ཅན་རྣམས་ལ་ཆོས་སྟོན་ཕྱིར་འགྲོའོ་ཞེས་སོ། །དེ་རྣམས་ཀྱིས་
གསོལ་བ། དེ་ནི་མི་རུང་སྟེ། དགེ་སློང་དང༌། དགེ་བསྙེན་དང་། དགེ་བསྙེན་མ་ལྟ་བའི་ང་
རྒྱལ་ཅན་མང་པོ་དམ་པའི་ཆོས་སྤོང་བའི་དུས་ལ་བབ་ཀྱི། དེ་དག་གིས་ཆོས་སྨྲ་བ་ལ་
གནོད་པ་དག་བྱས་ན་མི་ལེགས་པར་འགྱུར་རོ། །གཞན་ཡང་ཁྱོད་ཀྱི་བྱད་བཞིན་མཛེས་
ཤིང་བཟང་ལ་ལྟ་ན་སྡུག་པ། དང་པོའི་ལང་ཚོ་དང་ལྡན་ཞིང༌། ན་ཚོད་ནི་དར་ལ་བབ་པ།
201

རིས་མེད་ཆོས་རིག་གཏེར་མཛོད་ལས། མར་མི་དྭགས་གསུམ་གྱི་རྣམ་ཐར།
མཚན་བཟང་པོས་ནི་རབ་ཏུ་མཛེས་ཏེ། རྒྱལ་པོའམ། བློན་པོའམ། དེ་ལྟ་བུ་གཞན་དག་
ཀྱང་ཕྲག་དོག་དང་འཇུངས་པའི་དབང་གིས་གནོད་པར་གྱུར་ན་མ་ལེགས་ཏེ། དེ་བས་ན་
མི་གཤེགས་པར་གསོལ་ཞེས་པ་ལ། གལ་ཏེ་ཁོ་བོས་བདག་ཉིད་བསྲུང་བར་བྱས་ནས།
།ཞེས་ཚིགས་སུ་
སངས་རྒྱས་རྣམས་ཀྱི་དམ་པའི་ཆོས་མ་བསྲུངས་པར་འགྱུར་ཏེ་མི་རུང་ངོ་།
བཅད་པ་མང་པོས་དེ་དག་གི་ཡིད་བཞོས་ཏེ། རྒྱལ་པོའི་ཕོ་བྲང་འཁོར་དུ་དོང་ངོ༌། །
དེས་སླེབས་པའི་སྔ་དྲོ་དེ་ཉིད་ལ། སྲོག་ཆགས་ཁྲག་ཁྲིག་དགུ་བཅུ་རྩ་དགུ་བླ་ན་མེད་
པའི་བྱང་ཆུབ་ལས་ཕྱིར་མི་ལྡོག་པར་བཀོད་དེ། ཤིང་པླཀྵ་དང་སཱ་ལའི་དྲུང་ན་འདུག་གོ །
མཚན་མོ་དེ་འདས་པ་དང་། ཕོ་བྲང་རིན་ཆེན་ལྡན་དུ་བཞུགས་ནས་སྲོག་ཆགས་བྱེ་བ་ཕྲག་
སུམ་ཅུ་རྩ་དྲུག་ཕྱིར་མི་ལྡོག་པ་ལ་བཀོད་དེ། ཟས་ཀྱི་བྱ་བ་མ་བྱས་པར་བཅོམ་ལྡན་འདས་
ཀྱི་སེན་མོའི་མཆོད་རྟེན་གྱི་མདུན་དུ་འགྲེང་བཞིན་དུ་ཉིན་མཚན་འདའ་བར་བྱས་སོ། །དེ་
ནས་སྔ་དྲོ་གཉིས་པ་ལ་རྒྱལ་པོའི་ཕོ་བྲང་དུ་བཞུགས་ནས་སྲོག་ཆགས་བྱེ་བ་ཕྲག་ཉི་ཤུ་རྩ་
གསུམ་ཕྱིར་མི་ལྡོག་པ་ལ་བཀོད་དེ། ཟས་ཀྱི་བྱ་བ་མེད་པར་མཆོད་རྟེན་གྱི་དྲུང་དུ་སྔ་མ་
བཞིན་དུ་གནས་སོ། །
དེ་བཞིན་དུ་སྔ་དྲོ་གསུམ་པ་ལ་སྲོག་ཆགས་བྱེ་བ་ཕྲག་དགུ་བཅུ་རྩ་དགུ། སྔ་དྲོ་བཞི་
པ་ལ་སྲོག་ཆགས་བྱེ་བ་ཕྲག་ཁྲག་ཁྲིག་བརྒྱ་སྟོང་དགུ་བཅུ་རྩ་དགུ། སྔ་དྲོ་ལྔ་པ་ལ་རྒྱལ་པོའི་
བཙུན་མོའི་འཁོར་གྱི་ནང་དུ་བུད་མེད་བརྒྱད་ཁྲི། སྔ་དྲོ་དྲུག་པ་ལ་རྒྱལ་པོའི་བུ་སྟོང་རྣམས་
བླ་ན་མེད་པའི་བྱང་ཆུབ་ལ་བཀོད་དེ། ད་དུང་ཟས་ཀྱི་བྱ་བ་མ་བྱས་པར་མཆོད་རྟེན་གྱི་དྲུང་
དུ་འགྲེང་ཞིང་གནས་སོ། །
སྔ་དྲོ་བདུན་པ་ལ་ཡང་རྒྱལ་པོའི་ཕོ་བྲང་དུ་བཞུགས་པ་ན། རྒྱལ་པོ་དཔའ་བས་བྱིན་
སྐྱེད་མོས་ཚལ་དུ་འགྲོ་བ་དང་འཕྲད་དེ། གསེར་གྱི་ཤིང་རྟ་ངོས་ནི་དངུལ། འདབ་ཙནྡན་
202

ཆོས་ཀྱི་རྗེ་དཔལ་ལྡན་སྒམ་པོ་པ་ཆེན་པོའི་རྣམ་པར་ཐར་པ་ཀུན་ཁྱབ་སྙན་པའི་བ་དན།
སྦྲུལ་གྱི་སྙིང་པོ། འཁོར་ལོ་ནི་བེེ་ཌཱུརྱ། གདུགས་དང་། རྒྱལ་མཚན་དང༌། བ་དན་བསྒྲེང་བ།
རིན་པོ་ཆེའི་ཤིང་སྣ་ཚོགས་ཀྱིས་བརྒྱན་པ། ཤིང་རྟའི་མདའ་དར་གྱིས་བཀྲ་ཤིས་ཤིང༌། རས་
བཅོས་བུ་རྣམས་ཀྱིས་གཡོགས་པ། དེར་བུ་མོ་གཞོན་ནུ་བརྒྱད་བརྒྱས་རིན་པོ་ཆེའི་ཐི་གུ་
བཏགས་ནས་འདྲེན་ཏེ། དེ་དག་ཀྱང་བྱད་བཞིན་བཟང་ལ་མཛེས་པ། ལྟ་ན་སྡུག་པ། ཁ་
དོག་བཟང་པོ་རྒྱས་པ་མཆོག་དང་ལྡན་པ་ཤ་སྟག་གོ །རྒྱལ་རིགས་བརྒྱད་ཁྲི་བཞི་སྟོང་ཡང་
ཞབས་འབྲིང་དུ་འགྲོའོ། །ཁྱིམ་བདག་བརྒྱད་ཁྲི་བཞི་སྟོང་དང༌། རྒྱལ་པོའི་བུ་མོ་ལྔ་བརྒྱ་
དང༌། བཙུན་མོའི་འཁོར་སྟོང་ཕྲག་དྲུག་ཅུ་རྩ་བརྒྱད་ཀྱང་རྒྱལ་པོ་གང་དུ་འགྲོ་བ་དེར་འགྲོ་སྟེ།
སྐྱེ་བོའི་ཚོགས་དུ་མ་རྗེས་སུ་འབྲང་བའི་རྒྱལ་པོ་མཐོང་ནས། དགེ་སློང་ཆོས་སྨྲ་བ་དེ་སྙིང་རྗེ་
ཆེན་པོའི་སེམས་རབ་ཏུ་སྐྱེས་སོ། །
དེའི་ཚེ་མདུན་ཐོག་ཏུ་འགྲོ་བ་རྒྱལ་པོའི་བུ་མོ་ལྔ་བརྒྱ་རིན་པོ་ཆེའི་ཁྱོགས་ལ་གནས་
ཤིང་འགྲོ་བ་རྣམས་ཀྱིས། ཆོས་སྨྲ་བ་དེ་མཐོང་མ་ཐག་ཏུ་བླ་ན་མེད་པའི་བྱང་ཆུབ་ལས་ཕྱིར་
མི་ལྡོག་པར་གྱུར་ཏེ། ཁྱོགས་ལས་བབས་ཤིང༌། ནོར་བུ་དང་གདུ་བུ་རྣམས་དཀྲོལ། མཆིལ་
ལྷམ་རྣམས་བཞག །བླ་གོས་ཕྲག་པ་གཅིག་ཏུ་གཟར། པུས་མོ་གཡས་པའི་ལྷ་ང་ས་ལ་
བཙུགས་ཏེ། དགེ་སློང་ཆོས་སྨྲ་བ་ལ་བཏུད་ནས་ཐལ་མོ་སྦྱར་ཏེ་འཁོད་ཅིང་། དེ་བཞིན་དུ་
རྒྱལ་པོའི་བཙུན་མོའི་འཁོར་རྣམས་དང༌། སྐྱེ་བོའི་ཚོགས་ཐམས་ཅད་ཀྱིས་གུས་པར་བྱེད་
པ་རྒྱལ་པོས་མཐོང་སྟེ། དགེ་སློང་དེ་རབ་ཏུ་མཛེས་པ་དེ་ཙམ་དུ་རྒྱལ་པོ་མི་མཛེས་པས།
འདིས་ཁོ་བོའི་སྲིད་འཕྲོག་པར་འགྱུར་རོ་སྙམ་དུ་རྟོག་པའི་སེམས་ཀྱིས་རང་གི་བུ་སྟོང་པོ་
དག་ལ། དགེ་སློང་འདི་སྲོག་དང་ཕྲོལ་ཞིག་ཅེས་བྱས་སོ། །
དེ་དག་གིས་རྒྱལ་པོ་ལ་ལྡོག་སྟེ། ད་ནི་བདག་གི་བུ་ཡང་སྨྲས་པ་མི་ཉན་ཏེ་ཉམས་
པར་གྱུར་ཏོ། །ཞེས་སེམས་ཁོང་དུ་ཆུད་དེ་གནས་པ་ན། གསོད་པའི་གཤེད་མ་དགའ་བྱེད་
203

རིས་མེད་ཆོས་རིག་གཏེར་མཛོད་ལས། མར་མི་དྭགས་གསུམ་གྱི་རྣམ་ཐར།
ཅེས་བྱ་བ་ཉེ་ལོགས་ན་འདུག་པ་ལ།
དགའ་བྱེད་ཁྱོད་ཀྱིས་དགེ་སློང་འདི་སྲོག་དང་ཕྲལ་
བར་ནུས་སམ། དེས་སྨྲས་པ། ལྷ་ཤིན་ཏུ་རྔོ་ཐོག་གོ །སྨྲས་པ། ད་ནི་མྱུར་བར་དུས་ལ་བབ་
བོ་ཞེས་སོ། །གཤེད་མ་བ་དེས་ཀྱང་རྒྱལ་པོའི་བཀའ་བཞིན་དུ་རལ་གྲི་རྣོན་པོས། དགེ་སློང་
དེའི་ལག་པ་དང༌། རྐང་པ་དང་། སྣ་དང་། རྣ་བ་དག་བཅད་ཅིང་། མིག་དག་ཀྱང་ཕྱུང་ངོ་། །
དེ་དེ་ལྟར་བསད་ཅིང་གཏུབས་པའི་མཚམས་ནས་འོད་དང་འོད་ཟེར་ཁྲག་ཁྲིག་བརྒྱ་སྟོང་དུ་
སླར་དེ་
མ་བྱུང་ནས་ཕྱོགས་བཅུའི་འཇིག་རྟེན་གྱི་ཁམས་ཐམས་ཅད་རྒྱས་པར་འགེངས་ཏེ།
ཉིད་དུ་ནུབ་བོ། །འོ་མའི་རྒྱུན་མང་པོ་ཡང་བབ། དཔལ་བེའུ་དང་། བཀྲ་ཤིས་དང་། འཁོར་
ལོ་ལ་སོགས་པ་སྐྱེས་བུ་ཆེན་པོའི་མཚན་རྣམས་ཀྱང་རྣམ་པར་སྣང༌། དེ་ནས་སྐྱེ་བོའི་ཚོགས་
དེ་དག་སྡུག་བསྔལ་ཞིང་ཡིད་མི་བདེ་སྟེ། ངུ་ཞིང་སྨྲེ་སྔགས་བཏོན་ནས་རྒྱལ་པོའི་ཕོ་བྲང་དུ་
སོང་ངོ༌། །
རྒྱལ་པོ་དེ་སྐྱེད་མོས་ཚལ་དུ་དགའ་བར་མ་གྱུར་ནས་ཞག་བདུན་འདས་པ་དང༌།
རང་གི་ཕོ་བྲང་དུ་འཇུག་པའི་ལམ་ན་དགེ་སློང་དེ་འདས་ནས་ཞག་བདུན་སོང་ཡང་གསེར་
བཙོ་མའི་མདོག་མ་ཉམས་ཤིང་མཚན་བཟང་པོ་དུ་མ་དང་ལྡན་པར་མཐོང་ནས། དགེ་སློང་
འདི་ནི་བླ་ན་མེད་པའི་བྱང་ཆུབ་ལས་ཕྱིར་མི་ལྡོག་པ་ཡིན་ཏེ། ཀྱེ་མའོ་བདག་ནི་སེམས་ཅན་
དམྱལ་བར་ལྟུང་ངོ་ཞེས་བསམ་པ་བསྐྱེད་པ་དང་། དེའི་ཚེ་བར་སྣང་གི་ལྷ་བརྒྱད་ཁྲིས་རྒྱལ་
པོ་ཆེན་པོ་དེ་དེ་བཞིན་ཏེ། དགེ་སློང་འདི་ནི་བྱང་ཆུབ་ལས་ཕྱིར་མི་ལྡོག་གོ་ཞེས་སོ། །སྒྲ་དེ་
ཚོར་མ་ཐག་རྒྱལ་པོ་འཇིགས་ཤིང་སྐྲག་ལ་བག་ཚ་ཞིང་སྤུ་ཟིང་ཞེས་བྱེད་དེ་ཤིན་ཏུ་འགྱོད་
པར་གྱུར་ནས། མྱ་ངན་གྱི་སྨྲེ་སྔགས་དང་། ཆོ་ངེ་དྲག་ཏུ་འདོན་ཞིང་ལུས་ས་ལ་བརྡབས་ཏེ།
ཚིགས་སུ་བཅད་པ་དུ་མ་སྨྲས་སོ། །བར་སྣང་གི་ལྷ་རྣམས་ཀྱིས་ཀྱང་ངུས་ཏེ། ལུས་ལ་
ཕངས་པ་ཐམས་ཅད་རབ་སྤངས་ཤིང༌། །དེ་བཞིན་སྲོག་ལ་མ་ཆགས་གྱུར་ནས་ནི། །ཀུན་ཏུ་
204

ཆོས་ཀྱི་རྗེ་དཔལ་ལྡན་སྒམ་པོ་པ་ཆེན་པོའི་རྣམ་པར་ཐར་པ་ཀུན་ཁྱབ་སྙན་པའི་བ་དན།
བཟང་པོའི་ནགས་ནས་བབས་པ་ཡི། །མེ་ཏོག་ཟླ་མཛེས་རྒྱལ་པོའི་ཁབ་འདིར་བསད། །
ཅེས་བྱ་བ་ལ་སོགས་པ་སྨྲེ་སྔགས་ཀྱི་ཚིག་དུ་མ་བརྗོད་པས། ནགས་ཁྲོད་ན་གནས་པའི་
དགེ་སློང་རྣམས་བསྐུལ་ཏེ། རིངས་པ་རིངས་པར་ཆོས་སྨྲ་བ་དུམ་བུར་གཏུབས་པའི་མདུན་
དུ་འོངས་ནས། ཚུལ་ཁྲིམས་སྐྱོན་མེད་ཤིན་ཏུ་གདམས་པ་ཡི། །དགེ་སློང་འདིས་ནི་ཉེས་པ་
ཅི་ཞིག་བྱས། །ཞེས་སོགས་སྨྲེ་སྔགས་དུ་མ་བརྗོད་དེ། བརྒྱལ་ཞིང་ས་ལ་འགྱེལ་བར་གྱུར་ཏོ། །
སླར་ཡང་རྒྱལ་པོས་མྱ་ངན་གྱི་རྣམ་པ་ཅི་ཡང་བྱས་ནས། མཐར་ཙན་དན་ཨ་ཀ་རུ་ལ་
སོགས་པའི་མེས་སྦྱངས་ཏེ།
རིན་པོ་ཆེའི་མཆོད་རྟེན་དུ་གདུང་བཞུགས་ནས་མཆོད་པ་རྣམ་
པ་དུ་མས་མཆོད་ནས། ལོ་སྟོང་བྱེ་བ་དགུ་བཅུ་རྩ་ལྔར་ཉིན་རེ་བཞིན་དུས་གསུམ་དུ་སྡིག་པ་
བཤགས་ཤིང་བསོད་ནམས་ཡང་དག་པར་བླངས་སོ། །
དེའི་ཚེ་དེའི་དུས་ཀྱི་དགེ་སློང་མེ་ཏོག་ཟླ་མཛེས་ནི། རྗེ་བཙུན་སྒམ་པོ་པ་དེ། རྒྱལ་
པོར་གྱུར་པ་ནི་བཅོམ་ལྡན་འདས་ཤཱཀྱ་ཐུབ་པ་ཉིད་དོ། །ཅི་སྐད་དུ། ཀུན་དགའ་དེ་ལྟར་
བསྐལ་པ་མཐའ་ཡས་སྤྱད། །ང་ནི་དེ་ཚེ་རྒྱལ་པོ་དཔལ་བྱིན་གྱུར། །ང་ཡི་བུ་རྣམས་ཕྱི་དུས་
ཆོས་སྐྱོང་བ། །མེ་ཏོག་ཟླ་མཛེས་པདྨའི་བླ་མ་ཡིན། །ཞེས་ཏེ་རྒྱ་ཆེར་མདོ་ཉིད་ལས་རྟོགས་
པར་བྱའོ། །
དེ་ལྟར་བདག་ཉིད་ཆེན་པོ་འདི་ཆོས་སྨྲ་བ་མེ་ཏོག་ཟླ་མཛེས་སུ་གྱུར་པ་ནའང་། རང་
བའི་བྱང་ཆུབ་སེམས་དཔར་གྱུར་ནས། ཕྱིས་དུས་དམ་པའི་ཆོས་ཡོངས་སུ་བསྲུང་བར་ཞལ་
གི་ལུས་དང་སྲོག་ལ་ལྟོས་པ་མེད་པར་གཞན་གྱི་དོན་ཡོངས་སུ་བསྒྲུབས་ཤིང༌།
འདས་ཤཱཀྱ་ཐུབ་པ་མངོན་པར་སངས་རྒྱས་པའི་ཚེ། ཟླ་འོད་གཞོན་ནུར་གྱུར་པ་ཞེས་བྱ་
གྱིས་བཞེས་ཏེ། སྙིགས་མའི་དུས་ལ་བབ་པ་ན་བྱང་ཕྱོགས་ཀྱི་རྒྱུད་འདིར་སངས་རྒྱས་ཀྱི་
བསྟན་པ་རིན་པོ་ཆེ་རྒྱས་པར་མཛད་པ་ཡིན་ནོ། །
བཅོམ་ལྡན་
205

རིས་མེད་ཆོས་རིག་གཏེར་མཛོད་ལས། མར་མི་དྭགས་གསུམ་གྱི་རྣམ་ཐར།
དེ་ཡང་རྗེ་བཙུན་ཆེན་པོ་འདིའི་སྐུ་སྐྱེ་བ་འདི་ཉིད་ཀྱི་དབང་དུ་བྱས་ན། སྐུ་འཁྲུངས་
པའི་ཡུལ་ནི་བོད་ཡུལ་གྱི་དབུས། གཉལ་གྱི་བོད་སྙི། གདུང་རུས་སྙི་བ། ཡབ་སྙི་བ་རྒྱལ་པོ།
ཡུམ་ཤོ་མོ་བཟའ་ཚེ་ལྕམ་ཞེས་བྱ་ལ། སྐུ་མཆེད་གསུམ་ཡོད་པའི་ཆེ་བ་རྒྱ་པ་སེ་རེ། ཆུང་
ཤས་རྙི་ཆུང་བ། རྗེ་ཉིད་བར་མ་སྟེ། ས་མོ་ལུག་གི་ལོ་ལ་ངོ་མཚར་བའི་ལྟས་མང་པོ་དང་
བཅས་ཏེ་སྐུ་འཁྲུངས། མཚན་དར་མ་གྲགས་ཞེས་བཏགས་ཤིང་འཇིག་རྟེན་པ་དང་གོ་
བསྟུན་ནས། འཆིམས་ཇོ་སྲས་ཀྱི་བུ་མོ་ཁབ་ཏུ་བཞེས། གསོ་བ་རིག་པ་དང་འཇིག་རྟེན་གྱི་
ཕན་བྱ་མཐའ་དག་ལ་རབ་ཏུ་མཁས་ཤིང༌། གཞན་གྱི་དོན་ལ་བརྩོན་པ། ཀུན་གྱི་ཡིད་དུ་
འོང་ཞིང་དུལ་བ་ལ་སོགས་པ་ཡོན་ཏན་གྱི་ཁྱད་པར་དུ་མ་དང་ལྡན་པ་ལས། རེ་ཞིག་ན་ཇོ་
མོ་མི་རྟག་པར་གྱུར་པས་རྐྱེན་བྱས་ཏེ། ད་ཡོང་འཁོར་བའི་ཆོས་ལ་སྙིང་པོ་མེད་སྙམ་དུ་སྐྱོ་
བ་དྲག་པོ་སྐྱེས་ནས། དྭགས་པོ་དབྲོང་ཁར་དགེ་བཤེས་མར་ཡུལ་བ་བློ་ལྡན་ལ་སྤྲེལ་ལོ་
དགུང་ལོ་ཉེར་དྲུག་གི་དུས་སུ་ཆིག་རྫོགས་མཛད། ལ་ལ་དག་གིས་དགེ་བཤེས་ཤ་བ་གླིང་
པ་ལ་རབ་ཏུ་བྱུང་ཞེས་ཀྱང་ཟེར། མཚན་བསོད་ནམས་རིན་ཆེན་ཞེས་བྱ་བར་གསོལ། དགེ་
བཤེས་མར་ཡུལ་བ་ལ་ཕ་རྒྱུད་མ་རྒྱུད་ལ་སོགས་པ་ཆོས་མང་དུ་གསན་ཞིང༌། བླ་མ་བྱང་
ཆུབ་སེམས་དཔའ་ལ་མི་ལའི་གདམས་ངག་ཡོད་པ་མཁྱེན་ནས། ཞུས་པས་ཞི་གནས་ཀྱི་
ཉམས་བཟང་པོ་བྱུང་། སྣང་བ་ཐམས་ཅད་འཇའ་ཚོན་ལྟར་བན་བུན་དུ་མཐོང༌། མི་རྟོག་
པའི་ཉམས་ཉིན་མཚན་ངོ་མི་ཤེས་པ་དང༌། ཞག་བདུན་གྱི་བར་དུ་ཏིང་ངེ་འཛིན་གཅིག་ལ་
གནས་པ་བྱུང༌། ན་མོ་ཤོད་དུ་ཏིང་ངེ་འཛིན་ལ་ཇི་ཙམ་འཇོག་རང་དབང་ཆེ་བ་ལྟ་བུ་བྱུང་
ནས། ཇི་ཙམ་འོང་བལྟས་པས་ཞག་བཅུ་གསུམ་དུ་མི་འཆོར་བའི་ཏིང་ངེ་འཛིན་སྐྱེས། ཉོན་
མོངས་པ་མགོ་ནོན་ནས་ངོས་བཟུང་མེད་པ་དང༌། ཏིང་ངེ་འཛིན་གྱི་བདེ་བས་བློ་འཕྲོག་ནས་
འདོད་པའི་ཡོན་